กรุงเทพมหานคร ประกวดออกแบบตกแต่งรถเก็บขยะ สร้างจิตสำนึกการรับรู้แก่ประชาชน ส่งเสริมให้ลดและคัดแยกมูลฝอย
พล.ต.ท.โสภณ พิสุทธิวงษ์ รองผู้ว่าราชการกรุงเทพมหานคร เปิดเผยว่า ตามที่กรุงเทพมหานครโดยสำนักสิ่งแวดล้อม จัดโครงการประกวดออกแบบตกแต่งรถเก็บขยะกรุงเทพมหานครขึ้นเพื่อสร้างจิตสำนึกการรับรู้และความเข้าใจแก่ประชาชน สร้างการมีส่วนร่วมในการจัดการมูลฝอย ส่งเสริมให้ประชาชนลดและคัดแยกมูลฝอยที่ต้นทาง  ตามหลัก 3R (Reduce Reuse Recycle) และเพิ่มช่องทางการประชาสัมพันธ์ ผ่านสื่อสร้างสรรค์รูปแบบใหม่ที่เข้าถึงประชาชนจากข้อมูลวันที่ 15 กุมภาพันธ์ 2564 มีผู้สนใจโหลดรายละเอียดการประกวดกว่า 3,060 ครั้ง  และมีผู้ส่งผลงานเข้าประกวด รวมทั้งสิ้น 331 ผลงาน แบ่งออกเป็น ขนาด 2 ตัน จำนวน 116 ผลงาน และขนาด 5 ตัน จำนวน 215 ผลงานนักเรียน/นักศึกษา และประชาชนที่มีความสนใจ สามารถส่งผลงานเข้าประกวดได้ถึงวันที่ 30 เมษายน 2564 กำหนดตัดสินผลงาน วันที่ 1-20 พฤษภาคม 2564 และจะคัดเลือกผลงานของผู้เข้าประกวดลง Facebook : กรุงเทพมหานคร โดยสำนักงานประชาสัมพันธ์ ให้ประชาชนทั่วไปร่วมโหวต เพื่อชิงรางวัล Popular Vote จากนั้นจะประกาศผลการประกวด วันที่ 1 มิถุนายน  2564 โดยผู้ส่งผลงานเข้าประกวดทุกคนจะได้รับใบประกาศนียบัตร